Potrebna vam je neka informacija, imate pitanje, treba da rešite neki problem, hitno vam je potreban odgovor. Živimo u informatičkom dobu, tako da se nećete predugo premišljati i obratićete se sveznajućem Internetu. Pardon, napisaćete to pitanje u Googlovo polje za pretragu jer druge pretrage nisu bitne na ovom podneblju.



Slika 1. Google



I?

Da li ste našli odgovor koji ste tražili?

Da li je sadržina teksta, bloga, slike koje vam je Google ponudio relevantna vašem pitanju?

Nekad da, nekad ne, ali sve je više pozitivnih odgovora, iz jednostavnog razloga što su algoritmi najvećeg pretraživača tako podešeni da imaju za cilj promovisanje i favorizovanje relevantnih odgovora i relevantnih sadržaja na upite posetilaca.

Ali istovremeno pred autore blogova stoji veliki zadatak da kreiraju relevantne i informativne sadržaje koji će izgraditi uzajamno poverenje sa čitaocima, i na taj način biti visoko vrednovani u organskim pretragama.

Pre nego što se krene sa pisanjem potrebno je znati odgovor na pitanje “kako da uspešno odgovorim na pitanja mojih posetilaca”?



Najbolji način je stvoriti i ponuditi neko novo iskustvo za posetioce vašeg sajta, ponuditi im sadržaj koji će ispričati neku praktičnu priču.



Neko je nekada rekao: - Da bi znao deset hiljada stvari, znaj jednu dobro.

Ono što znate ispričajte baš dobro, onako da bi i vama bilo zanimljivo da to pročitate.

Ta priča treba da ostvari sledeće efekte kod čitalaca:

informiše, edukuje i inspiriše.

Same informacije više nisu dovoljne, potrebno je da ponudite rešenje, pomoć kako da posetioci primene to što pokušavate da ih naučite.

Kada se to pravilno uradi, izgradiće se uzajamno poverenje, a kada vam neko veruje, veća je verovatnoća da će poslovati sa vama ili nešto kupiti od vas.



Potrebno je da imate plan (i to dobar plan)

Kada počnete sa kreiranjem sadržaja bloga, osnovno je da vaši čitaoci lako shvate šta im to pokušavate reći. Ako je vaš sadržaj suviše komplikovan i nepovezan, onda će oni da odu na neki drugi sajt.

Broj web sajtova i blogova se danas meri milionima i svi se bore za pažnju.

Zato krenite redom:



Izaberite pravu temu

Deluje jednostavno i lako, ali nije, izabrati pravu temu je možda najvažniji korak. Ne kaže se bez razloga da “najduži put počinje prvim korakom”.

Kada birate temu stavite se u ulogu vaših potencijalnih klijenata i pokušajte da odgovorite na sledeća pitanja:

Šta oni traže na Internetu?

oni na Internetu? O čemu žele da znaju?

žele da znaju? Kakve su njihove osobine i interesi ?

i ? Koja pitanja najčešće postavljaju na internetu?

pitanja najčešće postavljaju na internetu? Kakv a pomoć im je potrebna?

a pomoć im je potrebna? Šta želite da ljudi znaju o vašem poslu?

da ljudi znaju o vašem poslu? O čemu se priča na socijalnim mrežama i blogovima?

se priča na i blogovima? O čemu se piše na konkurentskim sajtovima?



Kada razmišljate o temi, možete se konsultovati sa vašim saradnicima i kolegama. Organizujte sastanak gde će svako nabacivati svoje ideje (tzv. brainstorming). Možete na primer postaviti nekoliko pitanja na koje će oni pokušati da daju odgovore koje možete kasnije da upotrebite.

Možete početi sa nekom širom temom. Na primer, ako imate agenciju za iznajmljivanje vozila, onda možete da pišete o automobilizmu, novim modelima, saobraćaju, itd.





Slika 2.



Iz bloga u blog lagano uvodite čitaoce u temu, da bi ih pripremili za ono što vam je cilj, a to je promovišete vašu osnovnu uslugu, u ovom slučanju iznajmljivanje vozila. Kada ste to uspeli, stičete lojalne i vrerne čitaoce i pratioce vaših novih blogova, sadržaja.



A to i jeste jedan od glavnih ciljeva bloga - privući publiku da prate sve što objavljujete.



Možete da napišete stručan tekst, što je možda i najbolja opcija, pošto edukativni tekstovi uvek imaju svoju publiku. Ovi tekstovi daju najbolje odgovore na pitanja i probleme koje imaju vaši potencijalni kupci.

Kada pišete blog, pazite da ne pišete o sebi i vašoj firmi, nego o vašem poslovanju i oblasti u kojoj deluje vaša kompanija. O sebi možete da pišete na posebnoj stranici na sajtu.



Istražite ključne reči

Ključne reči su reči i fraze koje se kucaju u poljima za pretraživanje. Ključne reči su veoma važne. Za vas su to teme o kojima ljudi pokušavaju da nauče nešto.







Vi morate da imate odgovore na dva vrlo važna pitanja:

Koje ključne reči koriste vaši kupci ?

koriste vaši ? Koje ključne reči su povezane sa vašim poslovanjem?



Postoje više alata (neki su besplatni, neki traže da im platite), koji mogu da vam pomognu da pronađete relevatne ključne reči.



Optimizacija postova i blogova ne znači uključivanje što je moguće više ključnih reči. Sa novim apdejtima Google-ovih algoritama to donosi više štete nego koristi.

Trudite se da upotrebljavate ključne reči u nekom normalnom i prirodnom ritmu u naslovima i kroz ceo tekst, ali samo ukoliko imaju nekog smisla.

Kad god kreirate sadržaj, vaš prioritet treba da bude edukacija i inspiracija vaših posetilaca, a ne prekomerno navođenje određenih ključnihe reči i fraza. Umesto da pišete iste reči, upotrebljavajte sinonime.

Nemojte bespotrebno rizikovati pošto bićete svakako kažnjeni.

Da upotrebimo isti primer sa rent a car agencijama. Rent a car je primarna i najvažnija ključna reč, ali može da se upotrebi i iznajmljivanje vozila.





Slika 3. Upotreba sinonima



Upotrebljavajte long-tail ključne reči (long-tail keywords)

Termin long-tail ključna reč (ili fraza) nema adekvatan prevod u našem jeziku, a označava frazu koje ima tri i više reči.

Naš savet pri pisanju nekog sadržaja je da se fokusirate na jednu long-tail ključnu frazu koja sadrži glavni termin (jedna ili dve reči koji su usklađeni sa temom o kojoj pišete).

Da se vratimo našem primeru: ukoliko pišete o rent a car-u, jedna od konkurentnih long-tail fraza bi bila: kako iznajmiti najeftiniji rent a car u Beogradu.

Posetioci koji pretražuju preko long tail ključnih reči su više zainteresovani za vaš sadržaj i postoji veća verovatnoća da će da pročitaju ceo tekst, i da će zatražiti nove informacije od vas. Drugim rečima, privlačite ciljani tip saobraćaja na vaš sajt.



Naslovi (razmišljajte o naslovu kao ključu koji otvara vrata vašeg bloga)

Kako ljudi čitaju na Internetu?

Prvo pročitaju naslov, pa ako ih on zainteresuje prelaze na tekst.

Hoćete još jednom? Dakle, prvo porčitaju naslov pa onda redom dalje. Ako uopšte i krenu dalje.







Naslov je prva stvar koja privlači pažnju posetilaca i on mora da bude atraktivan i informativan. Baš zgodno i lako. MIslim samo za reći.

Kada birate koji ćete naslov upotrebiti, najbolje je da napravite spisak sa više ideja. Možete da počnete sa desetak naslova, pa na kraju izaberite taj koji vam najviše odgovara.



Dobar naslov treba da pomogne čitaocima i pretraživačima da razumeju o čemu se radi u vašem blogu.



Na primer možete da odaberete ovaj naslov “Kako da zamenite vrata u 11 koraka?”

Već iz naslova je jasno da će tekst govoriti o zameni vrata. I ne samo to, nego će to trajati baš 11 koraka. Ko ne bi poželeo da sazna tih 11 veličanstvenih koraka?





Slika 4. Long-tail ključna reč u naslovu



Sa ovim naslovom posetilac tačno znate šta će dobiti od ovog posta – dragocene informacije koje su mu potrebne u datom trenutku.

Različita su iskustva u pogledu efekata naslova. Ipak, najveći broj digitalnih marketara koji se bave ovom problematikom bi se složio da dobri naslovi imaju sledeće osobine:

idealna dužina naslova bloga je 60 karaktera

bloga je 60 karaktera na Twtteru najčešće se dele naslovi koji imaju između 8 i 12 reči

na Facebooku najčešće se lajkuju naslovi između 12 i 14 reči

naslovi koji sadrže objašnjenje u zagradama se objavljuju za više od 35% od naslova bez tog objašnjenja

google obično prikazuje prvih 50 do 60 karaktera naslova. Naslovi ispod 60 znakova, imaju oko 90% obim prikaza

ukoliko imate previše dugačak naslov, stavite primarnu ključnu reč na početku naslova (liči li vam na Yoast), ukoliko je pri kraju može da bude skraćena



Skratite URL adresu

URL ne mora tačno da odgovara naslovu bloga. Umesto toga, najbolje je skratiti URL bez gubitka konteksta.



Skraćivanje URL adresa je važno zbog ažuriranja postova.



Ažuriranje URL-a se već po navici najlakše realizuje putem 301 preusmeravanja. Imajte u vidu da je preusmeravanje 301 trajno preusmeravanje sa jedne na drugu URL adresu. I naravno, ne treba preterivati jer ovakve promene URL adresa mogu da naškode vašem radu na SEO, što izvesno nije preporučljivo.

Dakle, URL adresa može da bude kraća i od naslova i nekada je to korisno. Efektno. I na ovaj način sadržaj može da se ažurira bez ažuriranja URL-a.

Ne uključujte brojeve u URL adresu, kao što su datumi ili nabrajanja. Ako nekada ažurirate sadržaj, nećete morati da ažurirate URL adresu.



Optimizujte alt-tekst slike

Pretraživači ne mogu da “vide” slike. Oni mogu da prepoznaju samo slike sa alt-tekstom.

Alt-tekst govori mašinama za indeksiranje o čemu se radi na slici - što u krajnjoj liniji pomaže rangiranju slika u rezultatima pretrage.

Naš savet je da optmizujete slike sa različitima alt opisima koji sadrže long-tail ključne reči.



Koristite informativne i relevantne meta opise

Meta opisi imaju zadatak da pretraživačima i posetiocima sajtova pruže informacije o sadržaju stranice ili bloga.

Maksimalna preporučena dužina meta opisa je 150–160 znakova. Sve što je duže od toga najverovatnije će biti izbačeno ili ignorisano od mašina za pretragu.





Slika 5 Meta opisi

Meta opisi ne utiču direktno na SEO, ali imaju uticaj na stopu klikova. Što su meta opisi zanimljiviji, relevantniji i informativniji, to bolje. Osim toga, meta opisi treba da sadrže varijacije long-tail ključnih reči oko kojih je ceo vaš blog optimizovan.



Koristite linkove kroz ceo blog

Ukoliko ste uradili sve kako treba, vaš blog će privlačiti sve više posetilaca, što povećava mogućnost za nove odnose, sticanje poverenja i privlačenja sve većeg broja potencijalnih klijenata.

A sada je vreme za neizbežne linkove. Oni su krv za SEO. Oko njih se mnogo toga vrti i okreće. Vredi ih bolje razumeti i umeti primeniti.

Ukazaćemo na sledeće vrste linkova:

a. Eksterni ili spoljni linkovi – preko njih se povezujete sa nekim spoljnim sadržajem koji vam koristi i koji podržava vaš sadržaj

Iako deluje lako, potrebno je mnogo rada i napora kako biste stekli poverenje i privukli nekoga na svojt sajt.

Zato povezivanje sa nekim drugim sajtom (linkovanje) mora da bude izvedeno pažljivo, i sa obaveznom i pažljivom proverom da li vaš sajt dobija dodatnu vrednost, ili je gubi.

Kada se povezujete sa nekim drugim sajtom, otvaranje tog sajta treba da bude u novom prozoru, pošto na taj način posetioci ostaju na vašem sajtu.



b. Interni linkovi – povezivanje sa drugim blogovima, postovima ili sadržajem koji se nalazi na vašem sajtu

Ukoliko na vašem sajtu od ranije imate neki post koji vam pomaže, postavite link prema njemu. To donosi duplu korist, pomoć i za posetioce, ali i za pretraživače koji lakše mogu da pronađu i indeksiraju i druge vaše blogove.

Ukoliko pretraživači smatraju da su vaši blogovi o nekoj temi dovoljno dobri i kredibilni, oni će vam povećati vidljivost i bolje će vas rangirati.

Zato linkujte neki važan sadržaj na vašem sajtu koji donosi konverzije.



Koristite pozive za akciju (Call to action)





Slika 6. Poziv za akciju popunite formu za rezervaciju



Pozivi za akciju mogu da budu slike (images) ili tekstovi. Mogu da se postavljaju na različita mesta:

a. Posle prvih nekoliko paragrafa

Da ne bi izgledalo preagresivno, stavite pasivni poziv za akciju kroz linkovani tekst. Važno je da ovi pasivni pozivi za akciju budu bliže početku bloga, pošto ne možete biti sigurni da će posetioci pročitati ceo blog.

Nije bez rezona da pozivi vode prema stranicama koje nude informativni i edukativni sadržaj, a ne odmah ka stranicama za konverziju. Na ovaj način vi polako spremate posetioce za konverziju, stičete njihovo poverenje i vodite ih prema konverziji.

b. Pored najrelevantnijeg sadržaja u tekstu bloga

Najbolje je ponuditi konverziju posle edukativnog dela.

c. Na kraju posta

Ako neko pročita vaš post do kraja, onda treba da ga nagradite time što ćete da mu ponudite konverziju.

d. Na pop up formi

Kako posetilac skroluje nadole, ova forma se pojavljuje tako da ne može da je izbegne.

Možete da ponudite još neke napredne opcije kao što su live chat ili chatbot.

Chatbot je kompjuterski program koji automatizuje određene zadatke preko razgovora sa korisnicima.

Automatizovani program vodi posetioce od tačke A do tačke B kroz kroz različita povezana pitanja koje služe za priklupljanje potrebnih informacija, koje možete koristiti za isporučivanje relevantnih sadržaja koji će zadovoljiti nihove potrebe.



Preko chatbota omogućavate konverzaciju koja vam može koristiti u privlačenju novih klijenata i novih konverzija.



Uključite videa i ostale medije

Ljudi vole videa. Ukoliko želite, a želite, da posetioci budu stalno angažovani na vašem sajtu, onda ponudite im kvalitetna videa, kvizove, ili neke druge madijumske kanale. Dodavanje videa može povećati šansu da dođete na prvu stranu pretrage.





Slika 7. Video na stranici

Preporuka je da se video postavi pri vrhu stranice. Tako postoji manja šansa da dok gledaju video napuste vaš sajt (manja stopa otkazivanja ili engl. bounce rate).

Niska stopa otkazivanje je pokazatelj Googlu da ljudi zaista misle da je sadržina vašeg sajta kvalitetna, i zato će Google da vas nagradi time što će da vam da bolji poziciju u rangiranju.

Testiranja su pokazala da značajna većina onih koji posete neki sajt više vole da pogledaju video klip nego da čitaju tekst. Zato je najbolje da on bude odmah na početku, a ne da ga traže po sajtu.

Najbolji rezultati se postižu ukoliko se ispod videa postavi tekst iz videa (transkripcija). Ukoliko niste sigurni kako i gde da postavite video pogledajte kako to rade veliki sajtovi na Internetu.



Povežite se sa autoritetima

Šta radi većina onih koji nešto objavljuje na svojim blogovima?

To više nije tajna i nije nikad ni bila.

Većina prepričava i obrađuje nešto što pronađu na internetu pokušavajući da na taj način promovišu sopstveni blog i privuku i zadrže čitaoce. Praktično ali nije dovoljno,.

Zašto?

Zato što ne donosi novu vrednost i ne unosi ništa novo u konverzaciji.

Imajte na umu sledeće: čak i ako niste stručnjak za određenu temu, to ne znači da ne možete da napravite nešto dobro, kvalitetno i/ili zanimljivo. Kako? Tako što ćete istražiti ono što su publikovali autori koji su ekspertu u nekoj oblasti i pokušati naći svoj stil pisanja i približavanja publici.



Preduslov: treba da izvrsno vladate materijom koju želite da prezentujete svojoj publici.



Da pokušamo da svedemo ovu našu priču o tome kako pisati blogove. Kada čitate neki sadržaj, probajte da odgovorite na ova dva pitanja:

Šta vam je zanimljivo u tom sadržaju?

Da li mislite da možete da doprineste raspravi i da “odete još dublje” u tu temu?



Odgovori mogu da vam pomognu da pogledate stvari iz nekog drugog ugla, da dobijete neku novu ideju i da dodate nešto svoje u raspravi.

Saradnja i razmena ideja učiniće da lakše savladate i ovladate materijom kojom se bavite. Jednostavna rešenja poput kontakata sa ljudima koji su autoriteti u nekoj oblasti, kroz zajednićke projekte, istraživanja, razmenu iskustava sigurno jesu dobitna kombinacija.

Razgovarajući sa njima, moći ćete da saznate tačno kako i oni razmišljaju, šta žele da znaju, šta ih brine, kako se osećaju, kako gledaju na neka goruća pitanja, koje teme su im važne. I kako vi možete da doprinesete i kako vi u stvari razmišljate.

Kada krenete da kreirate tekstove sa novom energijom, znanjima, nemojte da sumnjate da će Google videti i prepoznati vaš napredak i da će to nagraditi.

Naš poziv na akciju je da podelite neku vašu ideju, iskustvo kroz koemntare na ovom blogu i učinite ovaj tekst i diskusiju na njemu poželjnim mestom za one koji se bave tehnikama pisanja blogova.



